
2010. augusztus 29-én 
Ocsöd és Kiskereki testvértelepülés lett 


Régi igény volt az öcsödi lakosság ré- 
széről, hogy vegyük fel a kapcsolatot 
Érkeserű, romániai településsel. A török- 
és a tatárjárás idején Öcsöd lakossága el- 
menekült a környező és távolabbi telepü- 
lésekre. A történészek szerint egy része 
Érkeserűbe, egy része pedig magyar terü- 
leten lévő Váncsod községbe. A vész el- 
múltával ezek az emberek visszatelepül- 
tek Öcsödre és elnevezték a lakóhelyüket 
, Váncsodnak" és , Keserűnek". Ezt az el- 
nevezést még mai is használjuk. A romá- 
niai településszervezés miatt Érkeserű 
nem önálló település, hanem a Kiskereki 
Önkormányzat tagtelepülése, így vele kü- 
lön nem tudtunk megállapodást kötni 
csak a székhely településsel. Erre került 
sor 2010. augusztus 29-én Kiskerekibe a 
Polgármesteri Hivatalban a Falunap kere- 
tében. Településünk képviseletében Mol- 
nár Bálint polgármester vezetésével egy 
delegáció vett részt a Falunapon. Először 
megtekintették Érkeserű községet, meg- 
látogatták a Református Egyházközség 
vezetőjét. Ezt követően a csoport részt vett 
az iskolai tornaterem átadásán és a sport- 
pályán megrendezett Falunapon. 

Kiskereki község az 1968-as adminiszt- 
ratív átszervezés óta Kiskereki (Cherechiu), 
Érkeserű (Che"ereu) és Asszonyvására 
(Tárgu"or) településekből áll. A község 
Románia, illetve Bihar megye észak-nyu- 
gati részén helyezkedik el, Székelyhídtól 
észak-keletre, Érmihályfalvától délre. A 
három település az Ér völgyében — a 60-as 
évek végén lecsapolt Érmelléki mocsár te- 
rületén — illetve az azt körülvevő kisebb 
dombokon helyezkedik el, 100- 180 m 
tengerszint fölötti magasságon. Négy köz- 
séggel határos a területe: délen Székely- 
híd, nyugaton Érsemjén, északon 
Értarcsa, keleten Érbogyoszló községek- 
kel szomszédos. A települések: Érolaszi, 
Székelyhíd, Érselénd, Érsemjén, Értarcsa, 
Éradony, Albis. A község az Ér-csatorna 
illetvgga Nagyvárad-Szatmárnémeti 19-es 


számú főút (E-671) két oldalán terül el. 
Asszonyvására kelet, Kiskereki nyugat fe- 
lől kapcsolódik bekötőúttal a főúthoz, te- 
lepüléstáblájuk közvetlenül a bekötőút 
elején található. Érkeserű Kiskerekin ke- 
resztül részben modernizált úton közelít- 
hető meg egy 8 km-es, rossz minőségű 
bekötőúton. AV 2 km Távol van a váro- 
soktól, a Kiskereki bekötőponttól a 19-es 
főút mentén Érmihályfalva 20 km , 
Margitta 21 km , Nagyvárad 47 km , Nagy- 
károly 51 km , Szatmárnémeti 86 km tá- 
volságra van tőle. A legközelebbi közúti 
és vasúti határátkelőhely: Nyírábrány- 
Érmihályfalva (Érmihályfalvától 8 km-re), 
valamint a 2004-ben megnyílt Létavértes- 
Székelyhíd közúti határátkelő (Székelyhíd- 
tól 10 km-re). Debrecentől légvonalban 45 
km távolságra van, mely így a legközeleb- 
bi nagyvárosnak tekinthető. 


Kiskereki története 
A település első okleveles említése 
1220-ból való Keregui néven. 1262-ben 


Bihar vármegyében három Kereki is léte- 
zett: Tancs-Kereki (vagy Tancskereke), 
Nagy-Kereki (Váralj-Kerekinek is nevez- 
ték) és Kis-Kereki. Kiskerekit a 13. század 
végén Egyházaskerekiként említik. A 14- 
15. században Egyházaskereki és 
Felsőkereki, majd Nagykereki és Kiskereki 
még együtt fordul elő. 1357-ben végleg 
elszakadnak egymástól. Neve valószínű- 
leg a "kerek" vagy "kerék" irtásnévből szár- 
mazik. A török dúlások alatt települt mai, 
akkor még erdővel borított helyére, me- 
lyet háztelek, szántó és legelő céljából ir- 
tottak ki. Az egykori erdő a Kiserdő utca- 
névben maradt fenn. A hagyomány sze- 
rint az ősi falu a Kér folyó által alkotott 
szigeten (később Telek-nek nevezett ken- 
deres-kertben) telepedett meg, innen a 
név: Kis-kerek-i. 


Érkeserű története 
Érkeserű területén több őskori és ókori 
régészeti lelőhely található: 
Folytatás a 2. oldalon 

Dr. Tolnay Gábor: 


Emlékek az öcsödi tűzoltóság történetéből 


Bevezetés 

A tűz és a civilizáció. A tűz kémiai je- 
lenség, éghető anyag fény- és hőhatással 
járó oxidációja. Közvetlen hatása, az égés, 
a szerves anyagokat visszafordíthatatlan 
folyamattal elbomlasztja. A tűz általában 
az oxidációs folyamat kísérőjelensége. Ön- 
fenntartó folyamat. Az égés feltételei: ég- 
hető anyag, égést tápláló közeg és gyulla- 
dási hőmérséklet. 

A természetes környezetben megkülön- 
böztetnek felszíni, talaj- és koronatüzet. 
A felszíni tűz az, amelyik a fű- és cserje- 
szintet éri, összességében ez okozza a leg- 
nagyobb károkat. Ha az égési folyamat már 
a végéhez közeledik, mert kevés az égni- 
való, talajtűzzé megy át, mely parázslik, 
de ha égnivalót talál, fellobban és tovább 
terjed. A koronatűz, amely a fák lombjait 
is eléri, szerencsére ritka, de ez a legpusz- 
títóbb a tűz kialvása utáni állapotokat te- 
kintve. 

Az első tüzek egyidősek a növényvilág 
szárazföldi létével. Tüzeket okozhat vil- 
lámcsapás, vulkánkitörés. A tűz azonban 
korántsem kizárólag pusztító jellegű. A 
természet körforgásában részt vesz azál- 
tal, hogy termékeny hamuzsír kerül általa 
a talajba. 

A tűzvész természeti és emberi kataszt- 
rófát okozhat. A közelmúlt eseményeiből: 
görögországi 2007-es tűzvész, Kelet- 
Ausztrália. A történelem legnagyobb tűz- 
vészei többnyire földrengés után történ- 
tek a közművek súlyos rongálódásai mi- 
att: 1906 — San Francisco. A legnagyobb 
katasztrófák: Róma Néró idejében; Lon- 
don, 1666; Hamburg, 1847; Newcastle, 
1853; Chicago, 1871. 

Bizonyíték van arra, hogy a két lábon 
járó ember már 790 ezer évvel a jelenkori 
ember előtt használta a tüzet. A tűz na- 
gyon fontos szerepet töltött be az ember- 
ré válás folyamatában. A beszéd és a tárgy- 
használat mellett a tűz megszelídítése 
emelte ki az állatvilágból. XX. századi ku- 
tatások szerint az első lépcső a tűz do- 
mesztikációja felé a passzív tűzhasználat 
volt. Egy-egy tűzvész után ehető gyümöl- 
csök és élve megsült állatok maradtak 
hátra, melyeket az ember megtalált. A fé- 
lelem a tűztől csak ezután következett. 
Lassan megtanulta kordában tartani, el- 
következett az aktív tűzhasználat ideje, 
mely napjainkig tart. A tűz feletti uralom 
a civilizáció egy formáját tette lehetővé. 
Magával vont ugyanis szociológiai válto- 
zásokat is. Több ezer év elteltével ennek 


köszönhetően alakult ki a földművelés és. 


a földművelő osztály nélküli társadalom. 
A földművelésben -— a közhiedelemmel el- 
lentétben — szintén jelentős volt a tűz 
szerepe. Mielőtt a vándorló csoportok le- 
telepedtek, felégettek bizonyos földterü- 
letet, amit később megműveltek. Hosszú 
időbe telt, amikor ezt az irtásos-égetéses 

földművelést felváltotta az egymással föld- 
területért harcoló csoportok küzdelmének 
időszaka. Fontos szerepe volt a tűznek 
abban is, hogy az ember táplálkozása gyö- 
keresen megváltozott. A főzés folyamatá- 
val megszűnnek a különben mérgező nö- 
vények méreganyagai, a kemény rostszá- 
lak megpuhulnak, a hús tartósabbá válik, 
mintha nyersen maradna stb. 

Még ma is a tűz által nyerjük az előállí- 
tott energia legnagyobb részét. A hőerő- 
művekben szenet, kőolajat, földgázt, al- 
ternatív energiahordozókat égetnek el, a 
hőenergiát pedig elektromos áram előállí- 
tására használják fel. 

Parittyákból olajjal átitatott gyutacso- 
kat hajítottak már az ókorban is az ellen- 
ség védhelyére. Az elfoglalt városokat több- 
nyire felégették (pl. Tróját). A görögtűz 
speciális tűz volt, ami ellen szintén lehe- 
tetlen volt védekezni, A puskapor európai 
felfedezésével forradalmasodott a hadvise- 
lés, a lovagi harckultúrát felváltotta az új- 
korra jellemző tűzfegyveres hadviselés. 
Ágyúkban, puskákban, legkésőbb piszto- 
lyokban alkalmazták. 

A tűz megfoghatatlansága hatott a kü- 
lönböző korok gondolkodására is. A négy 
alapelem közé, a víz, a föld és a levegő 
mellé a tüzet tették, ugyanolyan fontos- 
nak tartva. Kínában a tűz az öt elem egyi- 
ke. Az óperzsa vallásalapító, Zarathusztra 
gondolatkörében is fontos szerepet játszik 
a tűz. Egyiptomban a főnixmadár, mely 
elégeti magát és hamvaiból feltámad, az 
öröklét jelképe. A különböző népek míto- 
szai nagyjából egyeznek abban, hogy a tűz 
isteni kiváltság volt, és hősnek tekintik 
azt, aki ellopta, a görög mitológiában pél- 
dául Prométheuszt. A tűz a megtisztulás 
szimbóluma is, a kereszténység gondo- 
latvilágában tisztítótűz formájában jelenik 
meg, de a tüzet a pokolhoz is társítják. A 
középkorban babonás elemek jelentek 

Összkomfortos ház eladó 
Öcsöd Budai N. A. út 26. szám alatt. 

meg, azt tartották, hogy a boszorkánynak 
nem fáj a tűz lángja, mert nem kiabál, 
mikor meggyújtják a máglyát. Ennek azon- 
ban az a magyarázata, hogy a füsttől nem 
látszott, hogy a boszorkánynak kikiáltott 
egyént tűzgyújtás előtt megfojtották. 

A fent részletezett események mégis 
szükségessé tették, hogy a kisebb-nagyobb 
lakóközösségek építményeit, értékeit 
megvédjék a lángok martalékaitól. És ez 
máregy új tevékenységi terület kialaku- 
lásához vezetett, amit tűzvédelemnek, 

tűzoltásnak nevezünk. 

A tűzoltás egy olyan cselekmény, amely 
a pusztító tüzek-eloltására irányul. A tűz- 
oltó feladata, hogy megakadályozza em- 
berek életének, környezetének és tulajdo- 
nának lerombolását. 

A tűzoltás legrégibb ismert ábrázolása 
a Ninive melletti Nimrudból származik. 
Ezen, a kb. 2800 éves illusztráción az 
emberek hosszú nyelű kanalakkal öntö- 
zik a várból kidobált égő fáklyákat. 
Ktészibiosz és tanítványa, Héron i. e. 250 
körül megalkották az első tűzoltásra is 
alkalmas kéthengeres, szelepekkel ellátott 
nyomószivattyút. De az idő múlásával fe- 
ledésbe merült. A 15. században az ún. 
vízipuskát, a 17. századtól pedig az ún. 
gólyanyakú fecskendőt használtak. 

1672-ben feltalálták a nyomótömlőt, és 
a fecskendők légkazánnal való ellátását, 
ezzel jelentős fejlődést érve el a tűzoltás 
terén. 

1829-ben Amerikában elkészítették az 
első működőképes gőzfecskendőt, mely 
170 gallon (kb. 629 liter) vizet 90 láb (kb. 
28 méter) magasra tudott fellőni. Ettől 
kezdve hanyagolni kezdték a kézierős 
működtetésű tűzoltási módszereket, és 
egyre többen igyekeztek a gépi meghajtá- 
súakra átállni. Magyarországon ezzel a 
gőzfecskendővel legelőször 1873-ben, 
Pesten oltanak tüzet. 


Eladó ingatlanok 


Ház eladó, Szabadság út 16. sz. alatt. 
Érdeklődni: Petőfi út 13. sz. alatt 

Emlékek az öcsödi tűzoltóság történetéből 


A 20. század elején jelentek meg az első 
villamos-, és belső égésű motorral meg- 
hajtott fecskendők. Majd a bevált du- 
gattyús rendszert felváltotta a centrifugal- 
szivattyú, amelyet a mai, korszerű gépjár- 
műfecskendőkön is alkalmaznak. 

A II. világháború után kezdték hasz- 
nálni a porral, illetve habbal oltó fecsken- 
dőket. 

A tűzoltók elsődleges célja, hogy élete- 
ket mentsenek. De sok más, egy közös- 
ség életét javító, vagy épp megmentő szol- 
gálatot is tesznek, mint például: vészhely- 
zeti egészségügyi szolgáltatások, mentő- 
sök segítsége, veszélyes hulladékok keze- 
lése, veszélyes helyzetbe került, eltűnt 
emberek felkutatása és megmentése, ka- 
tasztrófavédelem stb. 

Úgy gondoltuk, hogy a fenti általános 
ismertető lehetővé teszi annak a nagyon 
sok fáradságot és áldozatot kívánó mun- 
kának, a köz érdekében kifejtett tevékeny- 
ségnek a megértését, méltánylását és tisz- 
teletét, amelyet végső fokon az öcsödi tűz- 

oltóság is kifejtett hosszú éveken, évtize- 
deken keresztül. E néhány folytatásban 
megjelenő cikknek a közlésével egyrészt 
tiszteletünket és megbecsülésünket sze- 
retnénk kinyilvánítani áldozatos munká- 
jukért, másrészt szeretnénk, ha Öcsöd mai 
lakossága is emlékezzen azokra a polgára- 
ira, akik napi munkájuk elvégzése után is 
hajlandók voltak a falu lakosságának biz- 
tonsága, vagyonának védelme érdekében 
áldozatot vállalni. Ezzel a tevékenységük- 
kel példát mutattak nemcsak emberség- 
ből, de hazaszeretetről is, hiszen a haza- 
szeretet legszűkebb környezetünk sze- 
retetével kezdődik. Áldozatos munká- 
juk története néhány epizódjának, né- 
hány pillanatának a felelevenítésével em- 
lékezzünk rájuk tisztelettel és megbecsü- 
léssel! 

Mindez úgy vált lehetővé, hogy a vala- 
mikori tűzoltóparancsnok -— Révész La- 
jos — Sándor nevű fia birtokába került az 
öcsödi Önkéntes Tűzoltó Egylet eredeti 
jegyzőkönyve, amelynek első bejegyzése 


Sava-borsa 


2. epizód: Végre, ihatunk egy kis 


Most ugorjunk egy nagyot az időben! 
Ebben a történetben már én is jelen vol- 
tam, valamikor a hatvanas években. Egy 
hagyományos öttagú zenekarral, a Váradi- 
bandával muzsikáltam Cserkeszöllőben. 
Akkoriban még az autó nagy úr volt, mi is 
kerékpárral mentünk át Öcsödről. El le- 
het képzelni, milyen jól festett apám, 
ahogy a nagybőgővel a hátán tekert a ke- 
rékpárral. De a többiek is a csomagtartóra 
kötözve hurcolták a hangszert. Én is a 
szaxit. Autóval az egész úton nem talál- 
koztunk, de le se hagyott bennünket egy 
se, hát egymás mellett tekerve komázhat- 
tunk több, mint 25 kilométeren át. Na, 
itt, a bor hazájában legalább igazi, jó bort 
fogunk kapni! Ebben mindannyian egyet- 
értettünk. Igaz, a prímás különvéleményt 
jelentett be: - Én csak annyit mondok, 
rossz bor nincs, csak rossz gyomor! 

Na, befordultunk az adott dűlőre. Mint 
tudjuk, Cserkében nem utcák, hanem 
dűlők vannak. Maga a ház vagy 50 mé- 
terrel beljebb állt. A háziak úgy látszik, 
figyeltek bennünket, mert a gazda 
elénk jött, a kor szokása szerint, demi- 
zsonnal és egy pohárral felszerelkezve. 

- Na, emberek, megjöttek? - kérdezte 
teljesen fölöslegesen, hiszen láthatta. 

- Meg! - feleltük, hiszen tényleg... 


Piros Leanderek eladók 
a Budai Nagy Antal u. 
11. sz. alatt. 
Telefon: 231-374 


- Hát egy pohár bort elfogadnak? 

- Mi az hogy! De el ám! (Alig vártuk a 
kiadós biciklizés után.) 

Kérj, és adatik: Kitöltötte a kontrásnak. 
Az megitta, elhúzta a száját, csúnyán rá- 
nézett a harmonikásra... 

A harmonikás már sejtette, hogy vala- 
mi nem stimmel, megitta a bort, ő is el- 
húzta a száját, ránézett apámra... Apám 
kis híján elszólta magát, de bokán rúg- 
ták... Jöttem én és íme, megértettem a 
szájhúzogatás okát: életemben olyan 
moslék löttyöt nem ittam! Mint amikor a 
fokhagyma összeházasodik a penésszel, 
majd ezt az elegyet leöntik ecettel! De azt 

1897. július 26-án kelt. Ő Pécsen, a Má- 
tyás Flórián tér 8. szám alatt lakik (tel: 
(72) 439-059). Révész Sándor adta át 
unokatestvérének - Révész Ferencnek 
(Balástya, Dózsa György út 32. tel: (62) 
278-302), akinek az édesapja szintén tűz- 
oltó volt hosszú évekig. Tőle került hoz- 
zám ez az eredeti jegyzőkönyv-kötet. Én 
megígértem nekik, hogy nem fogom 
visszaadni, hanem a cikkek megírása után 
a gyulai Levéltár állományába helyezem el, 
hiszen Öcsöd nagyközség iratait, amelyek 
1950. január 26-a előtt keletkeztek, ott 
őrzik meg az utókor számára. A két Ré- 
vész fiú nagy értéket mentett meg, hiszen 
szeretett községünk történetének egy 
jelentős darabját óvták meg a pusztu- 
lástól. Tisztelettel javasolom a Szer- 
kesztőségnek, hogy a fenti címekre 
egy-egy tiszteletpéldányt küldjenek az 
Öcsödi Hírekből, elismerve és megkö- 
szönve ezzel cselekedetüket, amellyel a 
község érdekét szolgálták. 

Folytatjuk! 


jó bort! 
a mocsok ízt nehéz leírni, azt kóstolni 
kellene! Következett a prímás! Hát, 
néztük, milyen képet vág, miközben 
ezt a fertelmet issza...Ő meg visszané- 
zett ránk..De nem szólt semmit. Azt kérdi 
a gazda: 
- Kérnek még? Mire mi kórusban: 
- Neeem! 
Bementünk, lepakoltunk, hangolgat- 
tunk... Egyszer csak azt mondja a prímás: 
- Gyerekek, tévedtem! Nem csak rossz 
gyomor van! Van ott azért rossz bor is! 
Na, itt nem kellett attól félni, hogy 
berúgik a banda! 
Lázár László 
BENNE ENENENEEEE 


Szemüveg 
készítés helyben! 


Minden hónap 
második csütörtökén 
14 - 16-óráig 
a MOLETTI Butikban! 


Várom kedves vásárlóimat! 


Sándor Erzsébet 
HENEENENEENENEEEEN 


